als_Latn dik_Latn sag_Latn
14 mars 2015 - Deputeti i përjashtuar nga Partia Socialiste Tom Doshi do të jetë sërish në Prokurorinë e Krimeve të Rënda ditën e sotme, ku do të përballet me Durim Bamin, personin që Doshi pretendon se është porositur për eliminimin fizik të tij.
Politikani shkodran paraqitet për të pestën herë në Prokurorinë e Krimeve të Rënda, për të bërë një tjetër ballafaqim me Bamin, i cili dy ditë më parë ka deklaruar se atentati për vrasjen e dy deputetëve është i sajuar nga Doshi.
Vetëm ditën e djeshme Bami ka qëndruar 9 orë në prokurori dhe gjithë kohën ka qenë i veshur me një jelek antiplumb si masa më ekstreme e sigurisë.
Dje gjatë ballafaqimit Durim Bami rrëzoi akuzat e Tom Doshit se ndaj tij ishte porositur një vrasje me pagesë.
/agjencia e lajmeve "Dyrrah"/
als_Latn als_Latn als_Latn als_Latn als_Latn